**OŠ dr. Franje Tuđmana**

**Ivaniša Nelipića 2**

**22300 Knin**

**T: 022/660-670; 022/664-659**

**E:** **ured@os-drfranjetudmana-knin.skole.hr**

**OBRAZLOŽENJE UZ IZVJEŠTAJ O IZVRŠENJU**

**FINANCIJSKOG PLANA ZA 2024. GODINU**

Osnovna škola dr. Franje Tuđmana Knin je odgojno-obrazovna ustanova koja pruža osnovno obrazovanje učenicima od prvoga do osmog razreda, osnovana 1998. godine. Nastava je organizirana u jednoj smjeni od 08.00 do 15.00 sati u petodnevnom radnom tjednu. Nakon redovne nastave održava se izborna i dopunska nastava, izvannastavne aktivnosti, sjednice stručnih, razrednih i učiteljskih vijeća.

Redovna, izborna, dodatna i dopunska nastava izvodi se prema nastavnim planovima i programima koje je donijelo Ministarstvo znanosti, obrazovanja i sporta, prema Godišnjem planu i programu i Školskom kurikulumu. Nastavna godina planira se 35 radnih tjedana, odnosno škola mora odraditi najmanje 175 radnih dana za izvršenje nastavnog plana i programa.

U skladu sa zakonskom obvezom prema Zakonu o proračunu (NN 144/2021; čl. od 81 do 86) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023), sastavljen je izvještaj o izvršenju Financijskog plana OŠ dr. Franje Tuđmana 2024. godinu. Podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana).

Škola posluje putem jedinstvenog računa Županijske riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka.

|  |
| --- |
|  **SAŽETAK RAČUNA PRIHODA I RASHODA I RAČUNA FINANCIRANJA** |
|  |  |  |  |  |  |  |  |
|  **SAŽETAK RAČUNA PRIHODA I RASHODA** |
|  |  |  |  |  |  |  |  |
| **Brojčana oznaka i naziv** | **Ostvarenje / izvršenje31.12.2023.** | **Rebalans za 2024. godinu** | **Ostvarenje / izvršenje31.12.2024.** | **Indeks 4 / 2** | **Indeks 4 / 3** |  |
| **1** | **2** | **3** | **4** | **5** | **6** |  |
| **PRIHODI UKUPNO** | **1.606.134,78** | **1.951.626,00** | **1.949.946,66** | **121,41** | **99,91** |  |
| 6 PRIHODI POSLOVANJA | 1.606.134,78 | 1.951.626,00 | 1.949.946,66 | 121,41 | 99,91 |  |
| 7 PRIHODI OD PRODAJE NEFINANCIJSKE IMOVINE | 0,00 | 0,00 | 0,00 | 0,00 | 0,00 |  |
| **RASHODI UKUPNO** | **1.620.324,89** | **1.954.541,00** | **1.926.036,41** | **118,87** | **98,54** |  |
| 3 RASHODI POSLOVANJA | 1.588.309,05 | 1.937.325,00 | 1.908.820,10 | 120,18 | 98,53 |  |
| 4 RASHODI ZA NABAVU NEFINANCIJSKE IMOVINE | 32.015,84 | 17.216,00 | 17.216,31 | 53,77 | 100,00 |  |
| **RAZLIKA - VIŠAK / MANJAK** | **-14.190,11** | **-2.915,00** | **23.910,25** |  | **-** |  |
|  |  |  |  |  |  |  |  |
|  **SAŽETAK RAČUNA FINANCIRANJA** |
|  |  |  |  |  |  |  |  |
| **Brojčana oznaka i naziv** | **Ostvarenje / izvršenje31.12.2023.** | **Rebalans za 2024. godinu** | **Ostvarenje / izvršenje31.12.2024.** | **Indeks4 / 2** | **Indeks 4 / 3** |  |
| **1** | **2** | **3** | **4** | **5** | **6** |  |
| 8 PRIMICI OD FINANCIJSKE IMOVINE I ZADUŽIVANJA | 0,00 | 0,00 | 0,00 | 0,00 | 0,00 |  |
| 5 IZDACI ZA FINANCIJSKU IMOVINU I OTPLATE ZAJMOVA | 0,00 | 0,00 | 0,00 | 0,00 | 0,00 |  |
| **NETO FINANCIRANJE** | **0,00** | **0,00** | **0,00** | **0,00** | **0,00** |  |
|  |  |  |  |  |  |  |  |
|  **PRENESENI VIŠAK ILI PRENESENI MANJAK** |
|  |  |  |  |  |  |  |  |
| **Brojčana oznaka i naziv** | **Ostvarenje / izvršenje31.12.2023.** | **Rebalans za 2024. godinu** | **Ostvarenje / izvršenje31.12.2024.** | **Indeks 4 / 2** | **Indeks 4 / 3** |  |
| **1** | **2** | **3** | **4** | **5** | **6** |  |
| 92 UKUPAN DONOS VIŠKA / MANJKA IZ PRETHODNIH GODINA\* | 14.190,11 | 2.915,00 | 6.800,00 |   |   |  |
| **92 VIŠAK / MANJAK IZ PRETHODNIH GODINA KOJI ĆE SE RASPOREDITI / POKRITI** | **14.190,11** | **2.915,00** | **6.800,00** |  |  |  |

U razdoblju od 1. siječnja do 31. prosinca 2024. godine ukupni prihodi i primici ostvareni su u iznosu od 1.949.946,66 eura, što predstavlja 99,91% planiranih prihoda.

Ukupni rashodi i izdaci iznosili su 1.926.036,41 eura, odnosno 98,54% planiranog iznosa prema financijskom planu.

Na temelju navedenog, utvrđuje se višak prihoda i primitaka u iznosu od 23.910,25 eura. Najveći dio ovog viška rezultat je neutrošenih sredstava iz Erasmus+ projekata, čija se realizacija planira tijekom 2025. godine kroz nastavak aktivnosti, međunarodnih mobilnosti, edukacija i radionica u sklopu navedenih projekata.

Na kraju 2023. godine ostvaren je manjak u financijskom planu od 14.190,11 eura, kroz 2024. godinu izvršen je rebalans proračuna u iznosu od 2.915,00 eura.

Ostvarenje na kraj izvještajnog razdoblja je višak koji će se prenijeti u sljedeću godinu u iznosu od 6.800,00 eura.

|  |  |
| --- | --- |
|  | **IZVJEŠTAJ PO PROGRAMSKOJ KLASIFIKACIJI** |
| **Brojčana oznaka i naziv** | **Rebalans za 2024. godinu** | **Izvršenje 31.12.2024.** | **Indeks 3 / 2** |  |
| **Aktivnost A1007-06** | **OSNOVNOŠKOLSKO OBRAZOVANJE - STANDARD** | **212.444,00** | **212.443,99** | **100,00** |  |
| **Aktivnost A1007-07** | **OSNOVNOŠKOLSKO OBRAZOVANJE - OPERATIVNI PLAN** | **1.723,00** | **1.723,00** | **100,00** |  |
| **Aktivnost A1007-08** | **PODIZANJE KVALITETE I STANDARDA KROZ AKTIVNOSTI OSNOVNIH ŠKOLA** | **12.063,00** | **12.202,94** | **101,16** |  |
| **Aktivnost A1007-27** | **PRIJEVOZ UČENIKA S TEŠKOĆAMA - OŠ** | **28.515,00** | **35.395,35** | **124,13** |  |
|  |  |  |  |  |  |  |
| **Tekući projekt T1007-45** | **ŠKOLA ZA ŽIVOT - KURIKULARNA REFORMA /OŠ** | **15.146,00** | **15.146,31** | **100,00** |  |
| **Tekući projekt T1007-71** | **ERASMUS+INNOVATIVE, CREATIVE, DIGITAL EDICATION (OŠ DR.F.TUĐMAN)** | **5.558,00** | **0,00** | **0,00** |  |
| **Tekući projekt T1007-72** | **ERASMUS+MY ROOTS (OŠ DR.F.TUĐMAN)** | **2.848,00** | **0,00** | **0,00** |  |
|  |  |  |  |  |  |  |
| **Tekući projekt T1007-87** | **ZAJEDNO DO ZNANJA UZ VIŠE ELANA V - OŠ** | **95.281,00** | **94.950,17** | **99,65** |  |
|  |  |  |  |  |  |  |
| **Aktivnost A1007-22** | **NACIONALNI PROJEKT PREHRANA UČENIKA** | **73.000,00** | **69.748,06** | **95,55** |  |
|  |  |  |  |  |  |  |
| **Tekući projekt T1007-98** | **INKLUZIVNA UČIONICA BUDUĆNOSTI** | **7.271,00** | **7.270,54** | **99,99** |  |
| **Tekući projekt T1007-94** | **SANACIJA KROVIŠTA POMOĆNE ZGRADE OŠ DR. FRANJE TUĐMANA** | **34.000,00** | **33.835,00** | **99,51** |  |
|  |  |  |  |  |  |  |
|  |  |  |  |  |  |  |
| **Tekući projekt T1007-34** | **OPSKRBA ŠKOLSKIH USTANOVA BESPLATNIM ZALIHAMA MENSTRUALNIH HIGIJENSKIH POTREPŠTINA - OŠ** | **669,00** | **666,00** | **99,55** |  |
|  |  |  |  |  |  |  |
| **Tekući projekt T1007-63** | **ERASMUS+ SPORTVALS (OŠ F.TUĐMANA)** | **48.000,00** | **32.205,56** | **67,09** |  |
| **Tekući projekt T1007-64** | **ERASMUS+ WELLNESS WELL WEB (OŠ DR.F.TUĐMANA)** | **3.795,00** | **2.926,95** | **77,13** |  |
|  |  |  |  |  |  |  |
| **Tekući projekt T1007-60** | **ERASMUS+ EDUCATION THROUGH GREEN GLASSES (OŠ DR.F.TUĐMANA)** | **17.952,00** | **11.442,87** | **63,74** |  |
|  |  |  |  |  |  |  |
| **Kapitalni projekt K1007-52** | **IZRADA PROJEKTNE DOKUMENTACIJE ZA PROŠIRENJE POSTOJEĆIH KAPACITETA - OŠ** | **1.500,00** | **1.500,00** | **100,00** |  |
|  |  |  |  |  |  |  |
| **Aktivnost A1007-58** | **REDOVNA DJELATNOST ŠKOLA (EVIDENCIJSKI PRIHODI) -OŠ** | **1.394.776,00** | **1.394.579,67** | **99,99** |  |

Izvršenje po programskoj klasifikaciji iskazano je pojedinačno u gornjoj tablici s indeksom izvršenja za svaki program u odnosu na planirano u 2024. godini.

**Osnovnoškolsko obrazovanje – standard; operativni plan – izvršenje 100%**

Programi se odnose za nabavu opreme i pokrivanje materijalnih i financijskih rashoda u osnovnim školama koji ima za cilj osigurati potrebne resurse i sredstva za škole kako bi se poboljšali uvjeti obrazovanja i omogućio kontinuirani rad škola.

Cilj ovog programa je poboljšati kvalitetu obrazovanja pružanjem potrebne opreme, što omogućava bolje uvjete za učenje i podučavanje. Sredstva za ovaj program dolaze iz proračuna na razini županije, a važno je osigurati transparentnost i odgovornost u korištenju sredstava.

**Podizanje kvalitete i standarda kroz aktivnosti osnovnih škola – izvršenje 101,16%**

Program osigurava sredstva sufinanciranjem kulturnih predstava, izleta i drugih izvanškolskih aktivnosti, te osposobljavanja i edukacije djelatnika. Ovakve aktivnosti omogućuju učenicima da se susretnu s kulturom, umjetnošću i drugim područjima izvan učionice. Dio programa uključuje sufinanciranje osiguranja učenika, te pomoćima iz proračuna za nabavu knjiga i lektire za školsku knjižnicu.

Cilj ovog programa je poboljšati kvalitetu i standard obrazovanja pružajući dodatne prilike za učenje i razvoj izvan klasičnih učionica, te obuku djelatnika kroz razne programe i stručne skupove.

**Prijevoz djece s teškoćama OŠ – izvršenje 124,13%**

Program se odnosi na osiguravanje prijevoza djece s teškoćama do njihovih škola. Programi za prijevoz djece s teškoćama igraju ključnu ulogu u osiguranju pristupa obrazovanju za sve, bez obzira na njihove posebne potrebe.

Cilj programa je osigurati jednak pristup obrazovanju djeci s teškoćama organiziranjem sigurnog i redovitog prijevoza do osnovnih škola, uz financijsku podršku iz proračuna, čime se doprinosi ravnopravnosti u obrazovnom sustavu.

**Nacionalni projekt prehrana učenika – izvršenje 95,55%**

Nacionalni projekt prehrane učenika osnovnih škola je program koji za cilj ima osigurati besplatne obroke za učenike osnovnih škola kako bi se poboljšala njihova prehrana i doprinijelo njihovom zdravlju, boljem obrazovanju i dobrobiti.

Cilj programa je osigurati besplatan obrok za učenike osnovnih škola kako bi se unaprijedilo njihovo zdravlje, potaknula redovita prehrana te doprinijelo njihovom uspjehu i dobrobiti u obrazovnom okruženju.

**Opskrba besplatnim zalihama menstrualnih higijenskih potrepština – izvršenje 99,55%**

Pomoć iz proračuna uključuje dodjelu sredstava iz proračuna za kupnju i distribuciju menstrualnih proizvoda.

Cilj je osigurati da sve učenice imaju pristup menstrualnim higijenskim proizvodima kako bi mogle bezbrižno sudjelovati u školskim aktivnostima.

**Škola za život – kurikularna reforma OŠ – izvršenje 99,97%**

Kurikularna reforma u obrazovnom sustavu Hrvatske koja ima za cilj modernizirati nastavni plan i program, promicati aktivno učenje i razvoj kompetencija učenika te osigurati kvalitetnije obrazovanje. Besplatni udžbenici su samo jedan dio šire reforme koja se temelji na promicanju kvalitetnijeg obrazovanja i boljeg pripremanja učenika za izazove suvremenog društva.

Cilj programa je poboljšati osnovnoškolsko obrazovanje modernizacijom nastave i učenjem važnih vještina, kako bi učenici bili bolje pripremljeni za život i budućnost.

**Zajedno do znanja uz više elana – izvršenje 95,65%**

Program je namijenjen pomoćnicima koji pružaju podršku učenicima s posebnim obrazovnim potrebama u školama. Ovaj program ima za cilj osigurati da svi učenici, bez obzira na svoje posebne potrebe, dobiju pristup obrazovanju i imaju priliku ostvariti svoj punipotencijal.Pomoćnici u nastavi igraju ključnu ulogu u ovom procesu kako bi se podržao individualni razvoj svakog učenika.

Cilj programa je omogućiti učenicima s posebnim obrazovnim potrebama ravnopravan pristup obrazovanju uz podršku pomoćnika u nastavi, kako bi mogli ostvariti svoj puni potencijal.

**Erasmus+ SPORTVALS 0,0%**

Program usmjeren na promicanje tjelesne aktivnosti i zdravog načina života kroz sportske aktivnosti i međunarodnu suradnju učenika i nastavnika. Cilj projekta je potaknuti učenike na bavljenje sportom, razviti timski duh te povećati svijest o važnosti tjelesne aktivnosti za opće zdravlje. Program će se realizirati kroz ovu i sljedeću godinu.

**Erasmus+ WELLNESS WELL WEB 77,13%**

Projekt koji se fokusira na digitalne tehnologije, mentalno zdravlje i svijest o zdravim životnim navikama. Program uključuje edukacije, radionice i međunarodne suradnje.

**Erasmus+ EDUCATION THROUGH GREEN GLASSES 63,74%**

Program koji ima za cilj podizanje ekološke svijesti kroz održive i zelene prakse u obrazovanju. Sudjelovanje u aktivnostima vezanim uz zaštitu okoliša, ekološku pismenost i održivi razvoj u suradnji sa školama u Litvi i Turskoj.

**Erasmus+ INNOVATIVE, CREATIVE, DIGITAL EDUCATION 0,00%**

Projekt usmjeren na inovativne metode učenja uz korištenje digitalnih tehnologija. Cilj je potaknuti kreativnost učenika, razviti njihove digitalne vještine i osposobiti ih za suvremene obrazovne izazove kroz interaktivne i digitalne alate. Završna sredstva utrošiti će se na edukaciju učitelja i grupne izlete.

**Erasmus+ MY ROOTS 0,00%**

Program koji potiče očuvanje kulturne baštine i identiteta kroz istraživanje povijesti, tradicije i običaja. Učenici sudjeluju u projektima istraživanja svojih korijena i razmjeni kulturnih iskustava s vršnjacima iz drugih europskih zemalja.

Zajednički cilj svih Erasmus+ projekata je pružiti učenicima i nastavnicima priliku za učenje, razvoj i razmjenu iskustava kroz međunarodne projekte, s naglaskom na toleranciju, suradnju, osobni razvoj i širenje znanja izvan učionice.

**Izrada projektne dokumentacije za proširenje postojećih kapaciteta osnovnih škola 100,00%**

Ovaj projekt obuhvaća izradu projektne dokumentacije potrebne za proširenje i nadogradnju postojećih školskih kapaciteta. Cilj projekta je osigurati adekvatne prostorne uvjete, poboljšati infrastrukturu škola te omogućiti kvalitetnije obrazovno okruženje.

Cilj programa je pripremiti tehničku dokumentaciju za proširenje školskih kapaciteta kako bi se osigurali bolji prostorni uvjeti za uvođenje cjelodnevne nastave.

**Sanacija krovišta pomoćne zgrade OŠ Dr. Franje Tuđmana 99,51%**

Ovaj projekt obuhvaća radove na obnovi i sanaciji krovišta pomoćne zgrade osnovne škole s ciljem osiguranja sigurnosti i dugotrajnog očuvanja infrastrukture. Sanacija krovišta nužna je za zaštitu objekta od vremenskih uvjeta, projekt se financira iz proračuna, a transparentno provođenje radova ključno je za učinkovitu realizaciju.

Cilj programa je obnoviti krovište pomoćne zgrade škole radi povećanja sigurnosti, zaštite objekta i očuvanja školske infrastrukture.

**Redovna djelatnost škola (evidencijski prihodi) – izvršenje 99,99%**

Evidencijski prihodi u okviru redovne djelatnosti škola predstavljaju prihode iz proračuna za financiranje rashoda za zaposlene. Pod tim se podrazumijeva isplata plaća, jubilarnih nagrada, dara djeci, isplata regresa te ostalih materijalnih prava prema TKU. Važno je transparentno upravljati ovim prihodima.

Cilj programa je osigurati redovito financiranje plaća i materijalnih prava zaposlenika u osnovnim školama kroz transparentno upravljanje proračunskim sredstvima.

**IZVJEŠTAJ O KORIŠTENJU SREDSTVA FONDOVA EUROPSKE UNIJE**

|  |  |  |  |  |
| --- | --- | --- | --- | --- |
|  | **PROGRAM** | **REBALANS** | **IZVRŠENJE** | **INDEKS** |
| Tekući projekt T1007-71 | ERASMUS+INNOVATIVE, CREATIVE, DIGITAL EDICATION (OŠ DR.F.TUĐMAN) | 5.558,00 | 0,00 | 0,00 |
| Tekući projekt T1007-72 | ERASMUS+MY ROOTS (OŠ DR.F.TUĐMAN) | 2.848,00 | 0,00 | 0,00 |
|  |  |  |  |  |  |
|  |  |  |  |  |  |
| Tekući projekt T1007-63 | ERASMUS+ SPORTVALS (OŠ F.TUĐMANA) | 48.000,00 | 32.205,56 | 67,09 |
| Tekući projekt T1007-64 | ERASMUS+ WELLNESS WELL WEB (OŠ DR.F.TUĐMANA) | 3.795,00 | 2.926,95 | 77,13 |
|  |  |  |  |  |  |
| Tekući projekt T1007-60 | ERASMUS+ EDUCATION THROUGH GREEN GLASSES (OŠ DR.F.TUĐMANA) | 17.952,00 | 11.442,87 | 63,74 |

Tijekom izvještajnog razdoblja osnovna škola Dr. Franje Tuđmana provodila je niz Erasmus+ projekata usmjerenih na međunarodnu suradnju, unaprjeđenje obrazovnih procesa, poticanje digitalnih vještina, očuvanje kulturne baštine, zdrav način života i razvoj ekološke svijesti.

Ukupno odobrena sredstva za projekte iznose **78.153,00 eura,** od čega je **realizirano 46.575,38 eura,** što predstavlja **ukupno 59,61% izvršenja.**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Osnovna škola dr. Franje Tuđmana nije se zaduživala u izvještajnom razdoblju.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Osnovna škola dr. Franje Tuđmana nema danih zajmova ni potraživanja po danim zajmovima u izvještajnom razdoblju.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Osnovna škola dr. Franje Tuđmana nema obveza po sudskim sporovima u izvještajnom razdoblju.

Tijekom 2024. godine Osnovna škola dr. Franje Tuđmana uspješno je realizirala većinu planiranih aktivnosti i programa te je ostvarila stabilno financijsko poslovanje. Ukupni prihodi i primici ostvareni su u iznosu od 1.949.946,66 eura, što je 99,91% planiranog iznosa. Rashodi i izdaci ostvareni su u iznosu od 1.926.036,41 eura, odnosno 98,54% u odnosu na plan.

Na temelju navedenog, ostvaren je višak prihoda u iznosu od 23.910,25 eura, koji će se prenijeti u financijski plan za 2025. godinu. Ovaj višak većinom je rezultat neutrošenih sredstava iz Erasmus+ projekata, čija se provedba i nastavak aktivnosti planiraju u sljedećem razdoblju.

Škola je u 2024. godini provodila različite programe i projekte – od redovitih aktivnosti vezanih uz nastavu, prehranu učenika, prijevoz djece s teškoćama i edukaciju nastavnika, pa sve do infrastrukturnih ulaganja kao što su sanacija krovišta i priprema projektne dokumentacije za proširenje školskih kapaciteta. Posebno vrijedan doprinos u radu škole dali su Erasmus+ projekti, kroz koje su promicane vrijednosti međunarodne suradnje, digitalnih kompetencija, zdravih životnih navika, kulturne razmjene i ekološke svijesti.

Izvještaj pokazuje da su sredstva korištena racionalno, svrhovito i u skladu s planiranim aktivnostima. Škola nije imala zaduženja, sudskih sporova niti drugih financijskih opterećenja, što potvrđuje stabilnost poslovanja i odgovorno upravljanje proračunskim sredstvima.

U sljedećem razdoblju škola će nastaviti raditi na unaprjeđenju obrazovnog procesa, modernizaciji uvjeta rada, dodatnoj edukaciji djelatnika te stvaranju poticajnog i sigurnog okruženja za učenike.

**Knin, 17.03.2025. godine**

 **Ravnateljica:**

 **Marija Dujmić, prof. hrv. jezika**